**17. ročník muškárskych pretekov**

**Memoriálu Ing.Ľubomíra Klučára**

MO-SRZ Spišská Nová Ves, Vás srdečne pozývajú na preteky v love rýb na udicu - umelá muška.

Preteky sa uskutočnia na rieke Hornád č.5a-revír-P-č.4-0670-4-1 ( mesto – Sp. Nová Ves ) dňa **11.05.2024** v **SOBOTU**

**Propozície:**

Prihlásiť sa môže každý rybár aj z iných MO SRZ ,ktorý uhradí pri **prezentácii** štartovné 10 - €

**Muškársky rybársky prút**.

Chytá sa len na umelú mušku / počet mušiek max. 3 ­/ , muškársky prút , muškárska šnúra , muškársky navijak. Je neobmedzený počet muškárskych rybárskych prútov , pričom k praktickému loveniu môžete používať len jeden z nich.

**Muškárska šnúra**.

Nie sú povolené žiadne prídavné záťaže,ani pomocné plávajúce materialy či zariadenia. Zakázané sú šnúry s olovenou vložkou alebo s vystreľovacou hlavou.

**Nástavce**.

Nesmú sa na ňom používať prvky podporujúce plávanie alebo potápanie sa.

**Mušky**.

Zaťažovať mušky,nymfy je dovolené len v telíčku nástrahy. Pretekári môžu používať „suché“ alebo „mokré“ mušky alebo nymfu.Každá musí byť viazaná na jednoduchom háčiku. Je povolené používať max. 3. mušky.Tieto musia byť od seba vzdialené 50 cm /merané od očka mušky k očku mušky/a musia voľne visieť. Všetky musia byť priviazané pevne k nástavcu,bez možnosti akéhokoľvek pohybu po ňom. **Všetky mušky musia byť viazané na háčkoch bez protihrotov alebo na háčkoch s odstráneným alebo úplne ohnutým protihrotom !!!**

**Podberáky**.

K preteku je povinný a celková dľžka nesmie presahovať 122 cm v rozloženom stave.

**Výskyt rýb.**

Pp,Pd,Lipeň,Jalec,sprievodné biele ryby

**Spôsob lovenia**.

Vstupný breh do vody si urči pretekár. Je povolené brázdenie,poťahovanie mušky, trepanie mušky, na odviatu šnúru, alebo kombináciu uvedených spôsobov. Pretekári susedných úsekov musia byť od seba vzdialení minimálne 20 metrov.Pretekárom počas zdolávania ryby nesmie byť poskytnutá žiadna pomoc.

Preteky budu pozostávať zo 4 kôl (2 krát chytaš /2 krát rozhodca) a súťaží sa systémom „ **Chyť a pusť** “.Každý pretekár musí mať mierku k zisteniu potrebnej dĺžke rýb. Chytená ryba sa meria od 20 cm, kedˇ je chytená v hlavovej časti /hlavová časť je od papule po koniec žiabrových oblúkov/ . Podseknutá ryba sa nezapočítava. Ulovenú rybu zmeria rozhodca a zapíše do priloženého listu /druh a skutočné cm/. Ryba musí byť vylovená v podberáku a predložená rozhodcovi.Pretekár nesmie ulovenú rybu chytať do ruky! Zmeraná ryba sa „OPATRNE“ pustí do vody.

**Protesty** musia byť podané do 30 minut po skončení pretekov a to ústne aj písomne.

**Napomenutie** , udeľuje sa pri nedostatočnom plnení súťažných pravidiel.

**Diskvalifikovaný** bude ten pretekár,ktorý obdrží druhé napomenutie. Nedodržanie hore uvedených pravidiel.

**Termín preteku** 11.máj 2024

**Zraz pretekárov** pred rybársky dom -Hviezdoslavova 17. Spišská Nová Ves

**Organizačné pokyny** Pretek je limitovaný pre 50 pretekárov

**Prihlášky na pretek** Predbežnú účásť potvrďte na telefonnom čísle 0903 616 973 Popovič Emil . 0903 623 101 Vlk Vladimír, prípadne správou **SMS** v tvare / PRETEKY – Meno priezvisko a organizácia.

**Kontakt**  p. Popovič Emil, Vlk Vladimír .

**Popis pretekárskej trate -** Trať je vyznačená v meste SNV.

- Dĺžka stanovíšťa je 130 m s možnosťou predlženia

- Povodie má dno kamenisté so slabým brehovým porastom,hĺbka vody 0,2 až 0,7 m , šírka toku 10 – 15 m.

**Boduje sa** - Pp , Pd , sivoň ,lipeň jalec .

V**šeobecné ustanovenia** - Preteká sa za každého počasia, v prípade búrky po dohode so suťažiacimi.

- Pretekár musí mať písacie potreby

- Náhradná trať nie je určená.

- Každý účastník preteku sa zúčastňuje na vlastné nebezpečie !!!

**Časový program preteku** :

sobota 11. máj 2024

6.30 hod Prezentácia učastníkov preteku

7.30 - 8.30 hod Presun pretekárov na vylosované stanovišťa, zaujatie miesta pre začiatok lovu.

8.30 - 10.00 hod **I . PRETEK**

10.00 - 10.30 hod Presuny pretekárov a príprava na stanovišti

10.30 - 12.00 hod **II . PRETEK**

12.00 -12.30 hod Presuny pretekárov a príprava na stanovišti

12.30 - 14.00 hod **III. PRETEK**

14.00 - 14.30 hod Presuny pretekárov a príprava na stanovišti

14.30 - 16.00 hod **IV. PRETEK**

16.00 - 16.30 hod Občerstvenie, guláš ,vyhlásenie výsledkov, dekorovanie víťazov.

**Organizačny výbor** Hlavný rozhodca – p. Emil Popovič

Sektorový rozhodca ; Bodovacia komisia – Paločko

Vyhotovil : MO-SRZ Spišská Nová Ves